《题永康县山光阁》
宋代·李新

吹鬓东风可但寒，倦飞孤鹤已知还。
花光弄暖翻承雪，云翼回阴却见山。
野水曲行林下绿，春禽唤出梦中閒。
欲营老宅南头住，待驻人间耐久颜。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。